LPH วิ่งบวกกว่า 4% นิวไฮรอบเกือบ 1 เดือน ฟากโบรกฯ แนะถือ รอรับปันผลเด่น
LPH วิ่งบวกกว่า 4% นิวไฮรอบเกือบ 1 เดือน ฟากโบรกฯ แนะถือ รอรับปันผลเด่น ณ เวลา 11.30 น. อยู่ที่ 6.95 บาท บวก 0.30 บาท หรือ 4.51% สูงสุดที่ 7.05 บาท ต่ำสุดที่ 6.70 บาท ด้วยมูลค่าซื้อขาย 27.32 ล้านบาท
18 พ.ค. 2561

ผู้สื่อข่าวรายงานว่า ราคาหุ้น บริษัท โรงพยาบาล ลาดพร้าว จำกัด (มหาชน) หรือ LPH ณ เวลา 11.30 น. อยู่ที่ 6.95 บาท บวก 0.30 บาท หรือ 4.51% สูงสุดที่ 7.05 บาท ต่ำสุดที่ 6.70 บาท ด้วยมูลค่าซื้อขาย 27.32 ล้านบาท

โดยราคาหุ้น LPH ปรับตัวขึ้นในรอบเกือบ 1 เดือน นับตั้งแต่ราคาหุ้นอยู่ที่ระดับ 6.95 บาท เมื่อวันที่ 24 เม.ย.2561
ด้าน บล.เออีซี ระบุในบทวิเคราะห์ แนะนำ “ถือ” LPH ราคาเป้าหมาย 7 บาท/หุ้น โดยจากช่วงที่เหลือของปีนี้ที่คาดกำไรปกติจะยังออกมาหดตัวเมื่อเทียบจากปีก่อน หลังมีค่าใช้จ่ายเพิ่มสูงเกินกว่ารายได้จะโตได้ทัน บวกกับมี Upside จำกัด จึงยังไม่น่าจูงใจลงทุน ดังนั้นจึงปรับลดคำแนะนำจากเดิม “ซื้อ” เป็น “ถือ” เพื่อรับปันผลและการพลิกฟื้นของผลดำเนินงานอีกครั้งในปีหน้า โดยคาดให้ Div. Yield ราวปีละ 2.3%